A Magyar Vakok és Gyengénlátók Országos Szövetsége

elnökségének határozata alapján

**Louis Braille- Emlékérmet adományoz a**

**Next Move Kft.**

**a DORKO Márka**

**képviselője**

részére

**a látássérültekért végzett kiemelkedő társadalmi munkája elismeréseként**

A Dorko magyar sport- és divatáru gyártó és forgalmazó cég 2015. óta támogatja az MVGYOSZ vakvezetőkutyák kiképzéséhez kapcsolódó tevékenységeit.

Adományozóként már több, mint 4.000.000 Ft-tal segítettek, ezzel két vak személy vakvezető kutyához való jutását támogatták. Emellett közismert személyek bevonásával, profi PR csapatukat alkalmazva, nagyszabású kommunikációs tevékenységet fejtenek ki annak érdekében, hogy az MVGYOSZ vakvezetőkutya képzési tevékenysége minél ismertebb és elismertebb legyen. Loyalty is Royalty programjuk révén, márka termékek értékesítését eszközként használva a 14 – 28 év közötti fiatalokat is bevonják a jótékonysági programba, egyben komoly szemléletformáló munkát is végezve, ami hazánkban a területen egyedülálló. 2015. óta támogatják a vakvezetőkutyák világnapja alkalmából megszervezett programokat, több esetben készítettek népszerűsítő kisfilmet a vakvezetőkutyák mindennapjairól, a képzésükről, gazda és kutya közös munkájáról.